Ресейде заңсыз жүрген Қазақстандықтар елден мәжбүрлеп шығарылады
"Ресейде заңсыз жүрген Қазақстандықтар елден мәжбүрлеп шығарылады" | "https://abai.kz/post/132440"
TITLE: Ресейде заңсыз жүрген Қазақстандықтар елден мәжбүрлеп шығарылады
URL: https://abai.kz/post/132440
META: "Ресейде заңсыз жүрген Қазақстандықтар елден мәжбүрлеп шығарылады" | "https://abai.kz/post/132440"
DATE: 27.04.2021
AUTHOR(s): Abai.kz
TOTAL WORDS: 125
TEXT: Ресей Федерациясы ІІМ-нің талабына сәйкес Ресейде заңсыз жүрген Қазақстан азаматтары осы жылдың 15 маусымына дейін елден кетуге немесе Ресей Федерациясында одан әрі болуын заңдастыру бойынша шаралар қабылдауы тиіс. Бұл туралы ҚР Сыртқы істер министрлігі мәлімдеді. Заңсыз жүрген азаматтар санатына: - Мүлдем тіркеуге тұрмаған; - Уақытша тіркеуінің, уақытша тұруға рұқсатының (РВП) және тұрғылықты тұруға рұқсатының (ВНЖ) уақыты өтіп кеткен азаматтар жатады. «Сонымен қатар, заңды негіздер болған жағдайда (жұмыс, оқу және т.б.) қазақстандықтар Ресейден шықпай, елде уақытша болу мерзімдерін ұзарту үшін ІІМ органдарына жүгінуге құқылы. Бұл жағдайда азаматтарға қатысты жауапкершілікке тарту шаралары қолданылмайды» , - деді министрлік өкілдері. Егер Ресейде болу мерзімін заңды түрде ұзартудан бас тартса және елден өз еркімен кеткісі келмесе, құқық бұзушыларды елден мәжбүрлеп шығару және Ресейге кіруге шектеу қою шаралары қолданылуы мүмкін. Abai.kz
